**AB „LIETUVOS GELEŽINKELIAI“**

**DINAMINĖS PIRKIMO SISTEMOS NR. 18868 DOKUMENTAI**

Tarptautinis pirkimas

**LED šviestuvų pirkimas**

**Vilnius, 2021**

**TURINYS**

[1. BENDROSIOS NUOSTATOS 3](#_Toc504577454)

[2. DPS VEIKIMAS 3](#_Toc504577455)

[3. LTG IR TIEKĖJO BENDRAVIMO PRIEMONĖS 4](#_Toc504577456)

[4. PIRKIMO DOKUMENTŲ PAAIŠKINIMAS IR PATIKSLINIMAS 4](#_Toc504577457)

[5. PIRKIMO OBJEKTAS, JO APIMTIS IR VERTINIMO KRITERIJAI 5](#_Toc504577458)

[6. PARAIŠKĄ IR PASIŪLYMĄ SUDARANTYS DOKUMENTAI 5](#_Toc504577459)

[7. REIKALAVIMAI TIEKĖJŲ KVALIFIKACIJAI 5](#_Toc504577460)

[8. RĖMIMASIS KITŲ ŪKIO SUBJEKTŲ PAJĖGUMAIS 5](#_Toc504577461)

[9. TIEKĖJŲ GRUPĖS DALYVAVIMAS PIRKIME 6](#_Toc504577462)

[10. REIKALAVIMAI PARAIŠKŲ RENGIMUI IR PATEIKIMUI 6](#_Toc504577463)

[11. PARAIŠKŲ KONFIDENCIALUMAS IR SUPAŽINDINIMAS SU KITŲ TIEKĖJŲ PARAIŠKOMIS 8](#_Toc504577464)

[12. PARAIŠKŲ NAGRINĖJIMAS, VERTINIMAS, PALYGINIMAS IR ATMETIMO PRIEŽASTYS 8](#_Toc504577465)

[13. PRETENZIJŲ, IEŠKINIŲ TEIKIMAS IR NAGRINĖJIMAS 9](#_Toc504577466)

[14. PRIEDAI 10](#_Toc504577467)

# **1. BENDROSIOS NUOSTATOS**

1.1. AB „Lietuvos geležinkeliai“ (toliau – **LTG**) **atlieka tarptautinį pirkimą** taikydama dinaminę pirkimo sistemą (toliau – **DPS** arba **Pirkimas / pirkimas**) ir jos galiojimo laikotarpiu numato įgyti *LED šviestuvus ir LED prožektorinius šviestuvus* (toliau – **Pirkimo objektas**) pagalAB „LTG Infra“(toliau – **Įgaliotojas**) suteiktą LTG įgaliojimą pirkimams organizuoti, pirkimo procedūroms iki pirkimo sutarties sudarymo atlikti taip, kaip nustatyta pirkimus reglamentuojančiuose teisės aktuose.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su DPS procedūromis, kontaktai nurodyti skelbime apie Pirkimą.

1.3. DPS atliekama vadovaujantis šiais Pirkimo dokumentais, Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymu (toliau – **Komunalinio sektoriaus pirkimų įstatymas** arba **KSPĮ**), Lietuvos Respublikos civiliniu kodeksu, kitais pirkimus reglamentuojančiais teisės aktais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

1.4. Pirkimo dokumentus sudaro:

1.4.1. skelbimas apie Pirkimą;

1.4.2. šie dokumentai (kartu su priedais);

1.4.3. DPS dokumentų paaiškinimai (patikslinimai), taip pat atsakymai į tiekėjų klausimus (jeigu tokių yra);

1.4.4. kita LTG Centrinės viešųjų pirkimų informacinės sistemos (toliau – **CVP IS**) priemonėmis pateikta informacija.

1.5. Reguliarus orientacinis skelbimas ir skelbimas apie kvalifikacijos vertinimo sistemą dėl šios DPS paskelbtas nebuvo. Šioje DPS LTG nenumato skelbti pranešimo dėl savanoriško išankstinio (*ex ante*) skaidrumo.

1.6. Stebėtojai dalyvauti pirkimo komisijos posėdžiuose nebus kviečiami.

1.7. DPS dokumentuose vartojamos pagrindinės sąvokos apibrėžtos Komunalinio sektoriaus pirkimų įstatyme.

1.8. Šiuose DPS dokumentuose bet kokia linksnio forma nurodytas žodis **„sutartis“** reiškia nuorodą į pirkimo–pardavimo sutartį (toliau – **Pirkimo sutartis**) arba preliminariąją pirkimo–pardavimo sutartį (toliau – **Preliminarioji sutartis**) priklausomai nuo konkretaus pirkimo dokumentuose nurodytos sutarties rūšies.

1.9. LTG laikys, kad visi tiekėjai, teikiantys paraiškas, yra susipažinę su DPS dokumentais, Lietuvos Respublikos teisės aktais, reglamentuojančiais pirkimo priemonių taikymą ir pirkimo procedūras, pirkimo sutarčių sudarymą ir vykdymą, ir kitais teisės aktais, kurių nuostatos gali turėti įtakos bet kokiems tarp LTG ir tiekėjų susiklostantiems santykiams, kylantiems iš (ar) susijusiems su šiuo pirkimu. Su visais Lietuvos Respublikos teisės aktais galima susipažinti internetinėje duomenų bazėje adresu <https://www.e-tar.lt/portal/lt/index>.

1.10. Pirkimo dokumentai teikiami lietuvių kalba. Jei pirkime dalyvaujantis suinteresuotas tiekėjas yra užsienio subjektas, kuris dėl nurodytos kalbos negali pateikti pasiūlymo, LTG gavus tokio Tiekėjo prašymą gali pirkimo dokumentus pateikti anglų arba / ir rusų kalbomis. Esant neatitikimams tarp Pirkimo dokumentų lietuvių ir / ar anglų, ir / ar rusų kalba, tekstas lietuvių kalba turės viršenybę.

# **2. DPS VEIKIMAS**

2.1. Atliekant šį Pirkimą sukuriama DPS. Tiekėjai gali teikti paraiškas per visą DPS galiojimą. Tiekėjai, kurių paraiškos atitiks šiuose dokumentuose nustatytus reikalavimus ir kuriems bus leista dalyvauti DPS, bus kviečiami teikti pasiūlymus dėl konkretaus pirkimo pagal LTG poreikį.

2.2. LTG pirmąjį kvietimą teikti pasiūlymus dėl konkretaus pirkimo DPS pagrindu išsiųs tik įvertinusi paraiškas, gautas per 30 (trisdešimt) kalendorinių dienųnuo skelbimo išsiuntimo iš Viešųjų pirkimų tarnybos dienos (skelbimo išsiuntimo datos nurodytos skelbime apie pirkimą). Kiti kvietimai dėl konkrečių pirkimų bus siunčiami ir vėliau paraiškas pateikusiems tiekėjams, kuriems, jas įvertinus, bus leista dalyvauti DPS.

2.3. DPS galiojimo terminas ‒ 60 (šešiasdešimt) mėnesių. DPS galiojimo terminas gali būti trumpinamas ‒ LTG turi teisę nutraukti DPS galiojimą ankščiau šiame punkte nustatyto jos termino.

2.4. Kvietime dėl konkretaus pasiūlymo LTG pateiks šią informaciją:

2.4.1. interneto adresą, kuriuo CVP IS paskelbti DPS dokumentai, bei nuorodą į skelbimą apie pirkimą;

2.4.2. pasiūlymų pateikimo termino pabaigą, adresą ir kalbą (kalbas), kuria (kuriomis) turi būti parengtas pasiūlymas. Pasiūlymų pateikimo terminas – ne trumpesnis kaip 10 (dešimt) kalendorinių dienų,išskyrus atvejus, kai LTG su tiekėjais, kuriems siunčiamas kvietimas, susiderina trumpesnį terminą;

2.4.3. konkrečią techninę specifikaciją;

2.4.4. konkretaus pirkimo sutarties įvykdymo terminus;

2.4.5. konkretaus pirkimo sutarties projektą;

2.4.6. pasiūlymų vertinimo tvarką ir vertinimo kriterijus;

2.4.7. kitą, LTG nuomone, reikalingą informaciją.

# **3. LTG IR TIEKĖJO BENDRAVIMO PRIEMONĖS**

3.1. LTG ir tiekėjo bendravimas DPS metu vyksta tik CVP IS priemonėmis, išskyrus pretenzijų pateikimą (pretenzijos gali būti teikiamos faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją).

3.2. Mokomąją medžiagą, kaip prisijungti ir naudotis CVP IS, galima rasti Viešųjų pirkimų tarnybos tinklalapyje [www.vpt.lrv.lt](http://www.vpt.lrv.lt).

3.3. LTG neatsako už nenumatytus atvejus, dėl kurių elektroninės paraiškos CVP IS nebuvo gautos ar gautos pavėluotai.

# **4. DPS DOKUMENTŲ PAAIŠKINIMAS IR PATIKSLINIMAS**

4.1. DPS dokumentai tiekėjų iniciatyva gali būti paaiškinami/patikslinami jiems CVP IS susirašinėjimo priemonėmis kreipiantis į LTG.

4.2. LTG netaiko trumpesnių DPS procedūros terminų.

4.3. Kai tiekėjai kreipiasi dėl DPS dokumentų nuostatų, susijusių su paraiškų pateikimu, paaiškinimo/patikslinimo (šie terminai nebetaikomi, kai paskelbus skelbimą apie pirkimą gautos pirmosios paraiškos):

4.3.1. prašymas paaiškinti / patikslinti DPS dokumentus turi būti pateiktas ne vėliau kaip 11 (vienuolika) kalendorinių dienųiki paraiškų pateikimo termino pabaigos;

4.3.2. DPS dokumentų paaiškinimas / patikslinimas pateikiamas visiems tiekėjams ne vėliau kaip 6 (šešios) kalendorinės dienosiki paraiškų pateikimo termino pabaigos.

4.4. DPS dokumentai paaiškinami/patikslinami laikantis šios tvarkos:

4.4.1. Paraiškų pateikimo terminas yra pratęsiamas, jeigu dėl kokių nors priežasčių DPS dokumentų paaiškinimas ar patikslinimas pateikiamas likus mažiau dienų nei nurodyta šio skyriaus 4.3.2 punkte (LTG neprivalo pratęsti termino, kai papildomos informacijos nebuvo paprašyta laiku) arba buvo padaryta reikšmingų DPS dokumentų pakeitimų (paaiškinimas/patikslinimas turi esminės įtakos paraiškų parengimui).

4.4.2. DPS dokumentų paaiškinimas/patikslinimas paskelbiamas CVP IS kartu su kitais pirkimo dokumentais ir išsiunčiamas tiekėjams CVP IS susirašinėjimo priemonėmis, neatskleidžiant, iš ko buvo gautas prašymas tokį paaiškinimą/patikslinimą pateikti. Jei DPS dokumentai papildomai buvo skelbiami kituose šaltiniuose, paaiškinimai/patikslinimai paskelbiami ir juose;

4.4.3. kai teikiant DPS dokumentų paaiškinimą/patikslinimą tikslinama pirkimo skelbimuose paskelbta informacija, LTG Komunalinio sektoriaus pirkimų įstatymo 47 straipsnyje nustatyta tvarka skelbia klaidų ištaisymo skelbimus.

4.5. LTG DPS dokumentus paaiškindamas/patikslindamas savo iniciatyva laikosi šio skyriaus 4.3.2 ir 4.4 punktuose nurodytų procedūrų ir terminų.

4.6. LTG neketina rengti susitikimo su tiekėjais dėl DPS dokumentų paaiškinimo.

4.7. Bet kuris paaiškinimas/patikslinimas yra laikomas neatskiriama DPS dokumentų dalimi, ir jo nuostatos turi viršenybę prieš ankstesniuose Pirkimo dokumentuose išdėstytas nuostatas.Tuo atveju, kai skelbime apie Pirkimą pateikta informacija neatitinka informacijos, pateiktos kituose DPS dokumentuose, teisinga laikoma informacija, nurodyta skelbime apie Pirkimą.

# **5. PIRKIMO OBJEKTAS, JO APIMTIS IR VERTINIMO KRITERIJAI**

5.1. Aprašytas Pirkimo objekto pobūdis pateikiamas šių dokumentų 1 priede. Konkretūs reikalavimai įsigyjamam Pirkimo objektui bus pateikiami konkretaus pirkimo, vykdomo DPS pagrindu, dokumentuose.

5.2. Numatoma DPS apimtis DPS galiojimo laikotarpiu: numatytų sudaryti visų Pirkimo sutarčių vertė – **1.000.000,00** (vienas milijonas eurų, 00 ct) Eur be PVM.

5.3.DPS neskirstoma į kategorijas. Konkretus pirkimo objektas į pirkimo objekto dalis gali būti skaidomas, tiekėjas, kuris bus pakviestas pateikti pasiūlymą konkrečiam pirkimui, turės siūlyti visą konkretaus pirkimo objekto kiekį / apimtį. Tiekėjas gali pateikti tik vieną paraišką, nepriklausomai nuo to, ar jis DPS dalyvauja individualiai, ar kaip tiekėjų grupės narys.

5.4. Konkretaus pirkimo atveju LTG neatmesti pasiūlymai bus vertinami ir palyginami kainos arba kainos ir kokybės kriterijumi.

# **6. PARAIŠKĄ SUDARANTYS DOKUMENTAI**

6.1. Norėdamas dalyvauti DPS galiojimo laikotarpiu tiekėjas turi pateikti:

6.1.1. pasirašytą paraiškos formą (šių dokumentų 3 priedas);

6.1.2. užpildytą Europos bendrąjį viešųjų pirkimų dokumentą (toliau – **EBVPD**) (šių dokumentų 2 priedas);

6.1.3. dokumentus, pagrindžiančius, kad tiekėjas atitinka reikalavimus tiekėjų kvalifikacijai[[1]](#footnote-2);

6.1.4. jei paraišką pateikia tiekėjų grupė, pasirašytą jungtinės veiklos sutarties (toliau – **JVS**) kopiją;

6.1.5. jei paraiškos dokumentus ir (ar) visą paraišką pasirašo tiekėjo vadovo įgaliotas asmuo, įgaliojimo skaitmeninę kopiją, išduotą paraišką pasirašiusiam asmeniui (asmenims), arba ekvivalentišką dokumentą, įrodantį to asmens teisę pasirašyti paraišką ir prisiimti visus su tuo susijusius įsipareigojimus;

6.1.6. jei tiekėjas pasitelkia ūkio subjektus – įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal šių dokumentų 8.4 ir 8.7 punktų reikalavimus).

# **7. REIKALAVIMAI TIEKĖJŲ KVALIFIKACIJAI**

7.1. Tiekėjas, dalyvaujantis DPS, turi atitikti šių dokumentų 4 priede nurodytus reikalavimus tiekėjų kvalifikacijai[[2]](#footnote-3) (tiekėjo kvalifikacija turi būti įgyta iki tiekėjo paraiškos pateikimo termino pabaigos).

# **8. RĖMIMASIS KITŲ ŪKIO SUBJEKTŲ PAJĖGUMAIS**

8.1. Tiekėjas gali remtis kitų ūkio subjektų pajėgumais, kad atitiktų finansinio, ekonominio, techninio ir (arba) profesinio pajėgumo reikalavimus, neatsižvelgiant į ryšio su tais ūkio subjektais teisinį pobūdį.

8.2. Šio skyriaus 8.1 punkte nurodytomis sąlygomis tiekėjų grupė gali remtis grupės dalyvių arba kitų ūkio subjektų pajėgumais.

8.3. Jeigu tiekėjas remiasi kito ūkio subjekto pajėgumais, jis, teikdamas paraišką, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija), kad jis turi reikiamus išteklius, sutartis su tiekėju ir pan.

8.4. Tiekėjas savo paraiškoje, užpildant šių dokumentų 3 priede pateiktą formą, privalo nurodyti ūkio subjektus, kurių pajėgumais remiasi tiekėjas.

8.5. Jeigu paraiškoje tiekėjas nenurodė ūkio subjekto arba nurodytas ūkio subjektas netenkina jam keliamų reikalavimų, jis per LTG CVP IS susirašinėjimo priemonėmis nustatytą terminą gali būti nurodomas ar pakeičiamas reikalavimus atitinkančiu ūkio subjektu, kuris buvo išviešintas (nurodytas) paraiškoje.

8.6. LTG neriboja tiekėjų galimybės esminių užduočių atlikimui pasitelkti subtiekėjus ir (arba) tiekėjų grupės narius.

8.7. Tiekėjas ir ūkio subjektai, kurių pajėgumais remiasi, kad atitiktų ekonominio ir finansinio pajėgumo reikalavimus, turi prisiimti solidarią atsakomybę už pirkimo sutarties įvykdymą. Tai pagrįsdamas tiekėjas paraiškoje privalo pateikti šio ūkio subjekto pasirašytos laidavimo sutarties skaitmeninę kopiją, patvirtinančią, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.

# **9. TIEKĖJŲ GRUPĖS DALYVAVIMAS PIRKIME**

9.1. Jei DPS dalyvauja tiekėjų grupė, ji paraiškoje turi pateikti JVS skaitmeninę kopiją. JVS turi būti nurodyta:

9.1.1. tiekėjų grupės sudėtis ir kiekvieno tiekėjų grupės nario įsipareigojimai vykdant numatomą su LTG ar Įgaliotoju sudaryti pirkimo sutartį.

9.1.2. solidari visų šios sutarties šalių atsakomybė už iš šio DPS ar jos pagrindu sudaromos sutarties kylančių prievolių LTG ar Įgaliotojui ir įsipareigojimų nevykdymą (įskaitant ir tokius iš sutarties kylančius bendrus įsipareigojimus, kurie savo esme tęstųsi ilgiau nei sutarties ar JVS terminas).

9.1.3. JVS narys, atstovaujantis tiekėjų grupę (su kuriuo LTG turėtų tvarkyti bendrus reikalus, susijusius su šiuo pirkimu: bendrauti paraiškos/pasiūlymo vertinimo metu kylančiais klausimais, teikti su paraiškos/pasiūlymo įvertinimu susijusią informaciją ir pasirašyti sutartį);

9.1.4. JVS narys, įgaliotas teikti sąskaitas atsiskaitymams (mokėjimai bus atliekami tik vienam iš JVS narių) ir pasirašyti su sutarties įgyvendinimu susijusius dokumentus.

9.1.5. nuostata, kad JVS nustatytų narių keitimas yra laikomas esminiu sutarties pažeidimu, išskyrus išimtis, numatytas Lietuvos Respublikos įstatymuose, ir gavus išankstinį raštišką LTG sutikimą.

9.2. LTG nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

# **10. REIKALAVIMAI PARAIŠKŲ RENGIMUI IR PATEIKIMUI**

**Bendrieji reikalavimai paraiškų rengimui ir pateikimui**

10.1. Paraiška būti turi būti pasirašyta tiekėjo vadovo ar jo įgalioto asmens (likusių teikiamų dokumentų tiekėjas neprivalo pasirašyti, tačiau pasirašydamas Paraiškos formą jis patvirtina visų pridedamų dokumentų tikrumą).Gali būti pateikiami:

10.1.1. tiesiogiai elektroninėmis priemonėmis suformuoti dokumentai (tokiu atveju, jeigu pagal pirkimo dokumentų sąlygas šie dokumentai turi būti pasirašomi, jie pateikiami pasirašyti kvalifikuotu elektroniniu parašu, atitinkančiu Komunalinio sektoriaus pirkimų įstatymo 34 straipsnio 11 dalies 2 ir 3 punktuose nustatytus reikalavimus);

* + 1. skaitmeninės dokumentų kopijos (tokiu atveju, jeigu pagal pirkimo dokumentų sąlygas šie dokumentai turi būti pasirašomi, jie gali būti pasirašomi fiziniu arba kvalifikuotu elektroniniu parašu, atitinkančiu Komunalinio sektoriaus pirkimų įstatymo 34 straipsnio 11 dalies 2 ir 3 punktuose nustatytus reikalavimus).

Jeigu dokumentai pasirašomi kvalifikuotu elektroniniu parašu, šiuose dokumentuose nurodomas tiekėją atstovaujantis asmuo turi sutapti su elektroniniu parašu šį dokumentą pasirašančiu asmeniu.

10.2. Paraišką sudaro tiekėjo pateiktų atitinkamų duomenų ir dokumentų visuma.

10.3. Dokumentai turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *doc, odt* ir kt.). LTG, kilus abejonėmsdėl patvirtintos kopijos atitikties originalui, pasilieka sau teisę reikalauti pateikti dokumentų originalus.

10.4. Paraiška turi būti rengiama lietuvių kalba ir (arba) anglų kalba. Jei atitinkami dokumentai yra išduoti kita kalba nei lietuvių ir/ar anglų kalbos, turi būti pateiktas patvirtintas vertimas. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu, arba, jei Pirkimo Specialiosiose sąlygose nenustatyta kitaip, tiekėjo ar jo įgalioto asmens parašu ir antspaudu (jei turi). Interpretuojant paraišką pirmenybė teikiama vertimui. LTG pasilieka teisę reikalauti pateikti vertėjo parašu ir vertimų biuro antspaudu patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notaro.

**Reikalavimai dokumentams,** **pagrindžiantiems tiekėjų kvalifikaciją**[[3]](#footnote-4)

10.5. Tiekėjas, deklaruodamas, kad atitinka reikalavimus tiekėjų kvalifikacijai[[4]](#footnote-5), teikiant paraišką turi pateikti šių dokumentų 4 priede nurodytus dokumentus ir užpildytą EBVPD. Instrukcija, kaip šis dokumentas pildomas, pridedama kartu su DPS dokumentais.Jeigu tiekėjas paraišką teikia daugiau nei vienai Pirkimo objekto daliai (jei Pirkimo objektas skaidomas į dalis), pakanka pateikti vieną EBVPD ir kitus šių dokumentų 4 priede nurodytus dokumentus, visoms Pirkimo objekto dalims. Atskirą EBVPD pildo:

10.5.1. tiekėjas;

10.5.2. kiekvienas tiekėjų grupės narys (jeigu paraišką teikia tiekėjų grupė);

10.5.3. kiekvienas ūkio subjektas, jeigu tiekėjas remiasi jo pajėgumais, kad atitiktų reikalavimus tiekėjams, išskyrus ekspertus, kurie pirkimo laimėjimo ir pirkimo sutarties sudarymo atveju bus įdarbinti tiekėjo (šių ekspertų EBVPD teikti nereikia).

10.6. Dokumentų, kurie patvirtina, kad tiekėjas atitinka reikalavimus tiekėjams, nereikalaujama pateikti, jeigu LTG:

10.6.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;

10.6.2. šiuos dokumentus jau turi iš ankstesnių pirkimo procedūrų (ši nuostata netaikoma, jei pirkimo procedūra pradėta iki 2017-07-01 ir buvo vykdyta ne CVP IS priemonėmis).

10.7. LTG turi teisę paprašyti tiekėjo pateikti užsienio valstybėje išduotų dokumentų legalizavimo ir (ar) tvirtinimo žymas (Apostille) (jeigu taikoma).

10.8. Jei tiekėjas negali pateikti Pirkimo dokumentų 4 priede nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų Pirkimo dokumentų 4 priede 1 ir 2 punktuose keliamų klausimų, jie gali būti pakeisti priesaikos deklaracija ar oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

10.9. LTG bet kuriuo DPS galiojimo laikotarpiu gali paprašyti tiekėjų, kuriems leista dalyvauti šioje sistemoje, per 5 (penkias) darbo dienas nuo prašymo išsiuntimo dienos pateikti atnaujintą ar patikslintą EBVPD ir kitus Pirkimo dokumentų 4 priede nurodytos dokumentus.

10.10. Jeigu tiekėjas dėl pateisinamų priežasčių negali pateikti reikalaujamų jo finansinį ir ekonominį pajėgumą įrodančių dokumentų, jis turi teisę (LTG sutikus, kad tiekėjo nurodytos priežastys yra pateisinamos) pateikti kitus LTG priimtinus dokumentus.

# **11. PARAIŠKŲ / PASIŪLYMŲ KONFIDENCIALUMAS IR SUPAŽINDINIMAS SU KITŲ TIEKĖJŲ PARAIŠKOMIS / PASIŪLYMAIS**

11.1. Tiekėjas paraiškoje turi nurodyti, kokia paraiškoje pateikta informacija yra konfidenciali, jei tokia yra. Konfidencialius dokumentus tiekėjas nurodo paraiškos formoje, parengtoje pagal šių dokumentų 3 priedą. **Tiekėjo paraiška turi būti teikiama aiškiai atitinkamoje formoje nurodant, kurios paraiškos dalys yra konfidencialios, kadangi laimėjusio tiekėjo paraiška, pasiūlymas ir sutartis bei jos pakeitimai teisės aktų nustatyta tvarka viešinami CVP IS*.***

11.2. Konfidencialia informacija, kurią tiekėjas nurodo paraiškos/pasiūlymo formoje, gali būti, įskaitant, bet neapsiribojant, komercinė (gamybinė) paslaptis ir konfidencialieji paraiškos aspektai. Konfidencialia negalima laikyti informacijos:

11.2.1. jeigu tai pažeistų įstatymus, nustatančius informacijos atskleidimo ar teisės gauti informaciją reikalavimus, ir šių įstatymų įgyvendinamuosius teisės aktus;

11.2.2. jeigu tai pažeistų Komunalinio sektoriaus pirkimų įstatymo 46 ir 68 straipsniuose ir 94 straipsnio 9 dalyje nustatytus reikalavimus dėl paskelbimo apie sudarytą sutartį, tiekėjų informavimo, laimėjusio tiekėjo pasiūlymo, sudarytos pirkimo sutarties ir jos pakeitimų paskelbimo, įskaitant informaciją apie pasiūlyme nurodytą prekių, paslaugų ar darbų kainą, išskyrus jos sudedamąsias dalis;

11.2.3. pateiktos tiekėjų pašalinimo pagrindų nebuvimą, atitiktį kvalifikacijos reikalavimams, kokybės vadybos sistemos ir aplinkos apsaugos vadybos sistemos standartams patvirtinančiuose dokumentuose, išskyrus informaciją, kurią atskleidus būtų pažeisti tiekėjo įsipareigojimai pagal su trečiaisiais asmenimis sudarytas sutartis, – tuo atveju, kai ši informacija reikalinga tiekėjui jo teisėtiems interesams ginti;

11.2.4. informacija apie pasitelktus ūkio subjektus, kurių pajėgumais remiasi tiekėjas, ir subtiekėjus – tuo atveju, kai ši informacija reikalinga tiekėjui jo teisėtiems interesams ginti.

11.3. Ne vėliau kaip praėjus 6 (šešiems) mėnesiams nuo pirkimo sutarties sudarymo suinteresuoti dalyviai gali prašyti LTG supažindinti juos su laimėjusio tiekėjo pasiūlymu ar paraiška (kandidatai – su kitų tiekėjų, kurie buvo pakviesti pateikti pasiūlymų, paraiškomis). LTG nurodytu laikotarpiu gavęs kandidato ar suinteresuoto dalyvio prašymą, leidžia jam susipažinti su prašoma informacija, tačiau negali atskleisti informacijos, kurią kandidatai ar dalyviai nurodė kaip konfidencialią nepažeisdami šio skyriaus 11.2 punkto nuostatų.

11.4. Jeigu LTG kyla abejonių dėl tiekėjo paraiškoje/pasiūlyme nurodytos informacijos konfidencialumo, jis prašo tiekėjo įrodyti, kodėl nurodyta informacija yra konfidenciali. Jeigu tiekėjas per LTG nurodytą terminą, kuris nustatomas ne trumpesnis kaip 5 (penkios) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Tiekėjui nurodžius šio skyriaus 11.2.1-11.2.4 punktuose išvardytą informaciją kaip konfidencialią, LTG turi teisę ją viešinti, nesikreipiant į tiekėją papildomų įrodymų.

# **12. PARAIŠKŲ NAGRINĖJIMAS, VERTINIMAS, PALYGINIMAS IR ATMETIMO PRIEŽASTYS**

12.1. Tiekėjai negali dalyvauti susipažinimo su paraiškomis, paraiškų nagrinėjimo, vertinimo ir palyginimo procedūrose.

12.2. Gautas kandidatų paraiškas LTG patikrina per ne ilgesnį kaip 10 (dešimt) darbo dienų terminą. Šis terminas gali būti pailgintas iki 15 (penkiolikos) darbo dienų, kai tikrinamos pirmosios paraiškos, gautos po skelbimo apie pirkimą, arba kai prireikia papildomos dokumentacijos ar kitokio papildomo patikrinimo dėl kandidatų atitikties kvalifikaciniams reikalavimams. LTG nesiunčia pirmojo kvietimo teikti pasiūlymus dėl konkretaus pirkimo DPS pagrindu tol, kol nesibaigė šis tiekėjų pirminių paraiškų tikrinimo terminas.

12.3. Nagrinėjant tiekėjo pateiktą paraišką ir nustačius, kad tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams ar šių dokumentų ar duomenų trūksta, laikomasi šių sąlygų:

12.3.1. LTG raštu, nepažeisdamaslygiateisiškumo ir skaidrumo principų prašo tiekėją tokius dokumentus ar duomenis patikslinti, papildyti arba paaiškinti per jo nustatytą protingą terminą;

12.3.2. tiekėjas iki LTG nustatyto termino raštu privalo atsakyti į prašymą ir patikslinti, papildyti arba paaiškinti paraišką, kaip reikalauja LTG (kitu atveju jo paraiška atmetama).

12.4. Tiekėjo paraiška atmetama, kai:

12.4.1. tiekėjas neatitinka Pirkimo dokumentuose nustatytų reikalavimų tiekėjų kvalifikacijai[[5]](#footnote-6);

12.4.2. tiekėjas LTG prašymu nepatikslino, nepapildė, nepaaiškino paraiškos;

12.4.3. paraiška neatitinka pirkimo dokumentuose nustatytų parengimo ir pateikimo reikalavimų.

12.5. Jeigu tiekėjas neatitinka reikalavimų, nustatytų pagal Pirkimo dokumentų 4 priedo 1 ir 3-11 punktus, LTG jo nepašalina iš pirkimo procedūros, kai yra abi šios sąlygos kartu:

12.5.1. tiekėjas pateikė LTG informaciją apie tai, kad ėmėsi šių priemonių:

12.5.1.1. savanoriškai sumokėjo arba įsipareigojo sumokėti kompensaciją už žalą, padarytą dėl Pirkimo dokumentų 4 priedo 1 ir 3-11 punktuose nurodytos nusikalstamos veikos arba pažeidimo, jeigu taikytina;

12.5.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;

12.5.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai.

12.5.2. LTG įvertino tiekėjo informaciją, pateiktą pagal šio skyriaus 12.5.1 punktą, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. LTG pateikia tiekėjui motyvuotą sprendimą raštu ne vėliau kaip per 10 (dešimt) kalendorinių dienų nuo šio skyriaus 12.5.1 punkte nurodytos tiekėjo informacijos gavimo.

12.6. Apie paraiškos įvertinimo rezultatus (leidimą dalyvauti DPS arba paraiškos atmetimą) LTG praneša ne vėliau kaip per 1 (vieną) darbo dieną nuo sprendimo priėmimo dienos.

12.7. LTG bet kuriuo DPS galiojimo momentu nustatęs, kad tiekėjo atitiktis reikalavimams tiekėjų kvalifikacijai yra pasikeitusi, sustabdo tiekėjo dalyvavimą DPS bei kreipiasi į jį dėl nustatytos neatitikties pašalinimo. Tiekėjui per 5 (penkių) darbo dienų laikotarpį (šis laikotarpis dėl pagrįstų objektyvių aplinkybių gali būti pratęstas dar 5 (penkioms) darbo dienoms) nepašalinus nustatytos neatitikties, LTG pašalina tiekėją iš DPS. Tiekėjui sustabdytu laikotarpiu nėra siunčiamas kvietimas dalyvauti konkrečiame Pirkime, o jei šios aplinkybės išaiškėja vertinant tiekėjo pasiūlymą, pateiktą konkrečiam pirkimui, tiekėjo pasiūlymas yra atmetamas.

# **13. PRETENZIJŲ, IEŠKINIŲ TEIKIMAS IR NAGRINĖJIMAS**

13.1. Tiekėjas DPS metu turi teisę ginčyti LTG veiksmus ir (arba) sprendimus pateikiant pretenziją. Pretenzija teikiama laikantis šių reikalavimų:

13.1.1. pretenzija turi būti pateikta per 10 (dešimt) kalendorinių dienų nuo paskelbimo apie LTG priimtą sprendimą dienos arba LTG pranešimo raštu apie jo priimtą sprendimą išsiuntimo tiekėjams dienos;

13.1.2. pretenzija teikiama faksu, elektroninėmis priemonėmis arba pasirašytinai per pašto paslaugų teikėją ar kitą tinkamą vežėją.

13.2. LTG pretenziją nagrinėja laikantis šių reikalavimų:

13.2.1. LTG, gavęs pretenziją, nedelsdamas sustabdo DPS procedūrą, kol išnagrinėja gautą pretenziją ir priima sprendimą;

13.2.2. LTG privalo išnagrinėti pretenziją, priimti motyvuotą sprendimą ir apie jį, taip pat apie anksčiau praneštų DPS procedūros terminų pasikeitimą raštu pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams ne vėliau kaip per 6 (šešias) darbo dienas nuo pretenzijos gavimo dienos (jei pretenzija gaunama po darbo valandų, pretenzijai atsakyti terminas skaičiuojamas nuo kitos darbo dienos);

13.2.3. Pateikiant sprendimą dėl pretenzijos LTG užtikrina, kad nepažeis tiekėjo teisės į konfidencialios informacijos apsaugą ir, jeigu pretenzija buvo gauta iki paraiškų pateikimo termino pabaigos, neatskleis tiekėjo, iš kurio buvo gauta pretenzija, tapatybės;

13.2.4. LTG nukelia paraiškų/pasiūlymų pateikimo terminą, jeigu pretenzijos nespėja išnagrinėti iki paraiškų/pasiūlymų pateikimo termino pabaigos (jei pretenzija nenagrinėjama – terminas nenukeliamas) arba atsakant į pretenziją pateikia pirkimo dokumentų paaiškinimus ar patikslinimus, kurie turi esminės įtakos paraiškų / pasiūlymų parengimui. Jeigu pretenzija pateikta prieš pat pasibaigiant paraiškų/pasiūlymų pateikimo terminui arba pateikta po paraiškų / pasiūlymų pateikimo termino pabaigos ir LTG reikia papildomo laiko su pretenzija susipažinti, jis turi teisę nukelti paraiškų/pasiūlymų pateikimo terminą, jeigu vokai su paraiškomis / pasiūlymais dar nėra atplėšti;

13.2.5. LTG neprivalo nagrinėti tiekėjo pretenzijos, kuri pateikta praleidus šio skyriaus 13.1.1 punkte nustatytus terminus, pateikta pakartotinai dėl to paties LTG priimto sprendimo arba atlikto veiksmo ir (arba) pateikta po sutarties sudarymo dienos.

13.2.6. Jei LTG šio skyriaus 13.2.5 punkte nustatytais atvejais nagrinėja pretenziją, ji laikosi šio skyriaus 13.2.1-12.2.4 punkto reikalavimų.

13.3. Tiekėjas, nesutikęs su LTG sprendimu arba jei LTG per nustatytą terminą neišnagrinėjo jo pretenzijos, gali pateikti prašymą ar pareikšti ieškinį teismui Komunalinio sektoriaus pirkimų įstatymo VII skyriuje ar Viešųjų pirkimų įstatymo VII skyriuje nustatyta tvarka.

# **14. PRIEDAI**

1 priedas – Techninė specifikacija;

2 priedas – EBVPD;

3 priedas – Paraiškos forma;

4 priedas – Reikalavimai tiekėjų kvalifikacijai.

1. *Reikalavimai tiekėjų kvalifikacijai – Pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-2)
2. *Žr.* *1 išnašą.* [↑](#footnote-ref-3)
3. *Žr.* *1 išnašą.* [↑](#footnote-ref-4)
4. *Žr.* *1 išnašą.* [↑](#footnote-ref-5)
5. *Žr.* *1 išnašą.* [↑](#footnote-ref-6)